《相和歌辞。从军行六首》
唐代·刘长卿

回看虏骑合，城下汉兵稀。白刃两相向，黄云愁不飞。

手中无尺两，徒欲突重围。

落日更萧条，北方动枯草。将军追虏骑，夜失阴山道。

战败仍树勋，韩彭但空老。

草枯秋塞上，望见渔阳郭。胡马嘶一声，汉兵泪双落。

谁为吮痈者，此事令人薄。

目极雁门道，青青边草春。一身事征战，匹马同辛勤。

末路成白首，功归天下人。

倚剑白日暮，望乡登戍楼。北风吹羌笛，此夜关山愁。

回首不无意，滹河空自流。

黄沙一万里，白首无人怜。报国剑已折，归乡身幸全。

单于古台下，边色寒苍然。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。